《客中七夕》
清代·朱骏声

辛苦驱铃驮，长亭复短亭。去家经两月，入夜看双星。

积雨汶流白，浮云泰岱青。客衣谁远寄，预戒早霜零。

作者简介：（1788—1858）江苏吴县人，字丰𦬊，号允倩。少时从钱大昕问学。嘉庆二十三年举人。授安徽黟县训导。咸丰初以进呈《说文通训定声》、《说雅》赏国子监博士。于小学音韵之外，兼长天文。另有《六十四卦经解》、《数度衍约》、《左传旁通》、《夏小正补传》、《传经室集》等。